П Р Е С С Ъ О Б Щ Е Н И Е

Районен съд – Враца наказа мъж за измама, извършена с помощта на профили в социална мрежа

Врачанският районен съд издаде осъдителна присъда на 22-годишния С. К. Той бе признат за виновен в две престъпления. В това, че от юни 2017 г. до април 2018 г. във Враца, при условията на продължавано престъпление, с цел да набави за себе си имотна облага, чрез създаване и използване на профили с имена на жени „Е. Б.“ и „Ц. П.“ в една от социалните мрежи, е възбудил заблуждение у Х. П., че получените от него пари и движими вещи ще бъдат дадени на Е. Б. и Ц. П. за задоволяване на различни техни нужди – закупуване на храна, лекарства, транспорт и други. Същото престъпление е извършено от него и в периода от неустановена дата след 2017 г. през 2018 г., както и през 2019 г. С измамата С. К. е причинил имотна вреда на Х. П. в общ размер на 3 480 лв. За двете престъпления му е наложено едно общо най-тежко наказание – „лишаване от свобода“ за срок от една година и четири месеца, като изтърпяването на присъдата се отлага за срок от три години. С. К. е осъден също да заплати на Х. П. 3 480 лв., представляващи обезщетение за нанесени имуществени вреди от престъплението, заедно със законната лихва от датата на деянието до окончателното изплащане на сумата. Мотивите към присъдата ще бъдат изготвени в законоустановения срок.

Присъдата на Районен съд – Враца подлежи на обжалване и протестиране в законоустановения срок пред Окръжен съд – Враца.

„Връзки с обществеността“ 01.03.2022 г.